شه‌فه‌ق نيوز/ ياسين به‌تات قايمقام قه‌زاى ئه‌لسادق له‌ باكوور پاريزگاى به‌سره‌ وشدارى دا له‌ كه‌فتنه‌وه‌ى كاره‌سات ژينگه‌يى له‌ ئه‌نجام به‌رزه‌وبوين ريژه‌ى شووره‌كات ئاوى له‌ قه‌زاگه‌ ك كاريگه‌رى كرده‌سه‌ بان مه‌ردمه‌گه‌ له‌ساى قه‌يه‌غه‌ى هاتوچوو ته‌ندروسى و باس له‌وه‌يش كرد ئى شووره‌كاتيشه‌ بويه‌سه‌ هووكار ده‌ركه‌فتن تويشبوين وه‌ نه‌خوشيه‌يل پووس له‌وه‌ر پيسى ئاوه‌يل.
به‌تات ئه‌را شه‌فه‌ق نيوز وت: زياتر له‌ جاريگ وشدارى دايمنه‌ له‌ڕێ په‌نابردن وه‌ وه‌زاره‌ت سه‌رچه‌وه‌يل ئاوى و حكومه‌ت ناوچه‌يى له‌ به‌سره‌ له‌وه‌ر جواودانه‌وه‌ى داواكاريه‌يل مه‌ردم قه‌زاگه‌ له‌ پاريزگاگه‌ له‌وه‌ر چاره‌سه‌ر كيشه‌يل شووره‌كات ئاو.
جى باسه‌، به‌تات ئاماژه‌ وه‌يه‌يش كرد ناوچه‌گه‌ ك ناڵنێد وه‌ده‌س بڵاوبوينه‌وه‌ى شووره‌كات ك زياتر له‌ 300 هه‌زار كه‌س له‌تى نيشه‌جييه‌، بيجگه‌ قه‌زاى ئه‌لسادق، قه‌زاى مده‌ينه‌و ناحيه‌ى عزه‌دين سه‌ليميش ئه‌گرێده‌ خوه‌ى، باس له‌وه‌يش كرد ريژه‌ى شووره‌كات به‌رزه‌و بويه‌و ره‌سيه‌سه‌ 4500 وه‌حده‌.
